Komission asetus (EY) N:o 933/2000,
annettu 4 päivänä toukokuuta 2000,
toimenpiteistä korkealaatuisen naudanlihan menekin edistämiseksi annetun neuvoston asetuksen (ETY) N:o 2067/92 soveltamista koskevista yksityiskohtaisista säännöistä annetun asetuksen (EY) N:o 1318/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annetun neuvoston asetuksen (ETY) N:o 2067/92(1), ja erityisesti sen 4 artiklan,
sekä katsoo seuraavaa:
(1) Komission asetuksessa (ETY) N:o 1318/93(2), sellaisena kuin se on viimeksi muutettuna asetuksella (EY) N:o 2246/1999(3), vahvistetaan edellä mainitun asetuksen soveltamista koskevat yksityiskohtaiset säännöt.
(2) Asetuksen (ETY) N:o 1318/93 4 ja 5 artiklassa säädetään määräajoista, jotka koskevat rahoitusosuuden hakemista kunkin jäsenvaltion toimivaltaiselta elimeltä, hakemusten toimittamista komissiolle ja komission päätöstä hyväksytyistä hakemuksista.
(3) Voimassa olevien sopimusten soveltamisaika huomioon ottaen määräaikoja, jotka koskevat hakemusten esittämistä toimivaltaiselle elimelle ja osarahoitushakemusten toimittamista komissiolle sekä komission päätöksentekoa, olisi siirrettävä myöhäisemmäksi.
(4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1318/93 seuraavasti:
1. Korvataan 4 artiklan 1 kohdan toinen virke seuraavasti:"Vuonna 2000 hakemukset voidaan kuitenkin esittää viimeistään 31 päivänä toukokuuta 2000."
2. Lisätään 5 artiklan 1 kohtaan seuraavasti:"Sen on kuitenkin toimitettava vuonna 2000 esitetyt hakemukset ja niitä vastaavat perustellut lausunnot komissiolle ennen 31 päivää heinäkuuta 2000."
3. Korvataan 5 artiklan 2 kohdan ensimmäisen alakohdan viimeinen virke seuraavasti:"Vuoden 2000 osalta komissio kuitenkin tekee päätöksen hyväksytyistä hakemuksista viimeistään 15 päivänä joulukuuta 2000."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä toukokuuta 2000.